OpenLLM-France/wikimedia huggingface dataset:
# Josepha Heath Gulston

Josepha Heath Gulston (1811ko otsailaren 23a – Westminster, Londres, 1859ko azaroaren 15a), Talbot Gwynne izengoitiaz ere ezaguna, galestar eleberrigilea izan zen.

## Bizitza

Josepha Heath Gulston 1811 jaio zen. Aita Joseph Gulston zuen, Carmarthenshireko Derwydd etxaldearen jabea, eta ama, berriz, Anna Maria Knowles. Haien bost seme-alabetako bigarrena (bizirik iraun zuen lehena) zen. Alan James Gulston eleberrigilea haren neba zen.
Idatzi zuen The School for Fathers eleberria Charlotte Brontëk eta George Eliotek irakurri zuten, eta Young Singletonek Elioten Daniel Deronda eleberriaren eragina izan zitekeen. Haurrentzako fantasiazko liburu bat ere idatzi zuen, The Goblin's Moonlight Walk, eta 1844an argitaratu zuen litografiatutako ilustrazioekin.
Josepha Heath Gulston ez zen inoiz ezkondu eta 1859ko azaroaren 15ean hil zen, 48 urte zituela.

## Lanak

* The Goblin's Moonlight Walk (1844)
* The School for Fathers: An Old English Story (1852)
* The Life and Death of Silas Barnstarke: A Story of the Seventeenth Century (1853)
* The School for Dreamers: A Story of the Present Day (1853)
* Nanette and her Lovers (1854)
* Young Singleton (bi liburukitan, 1856)

## Erreferentziak

* 1 2 (Ingelesez) Historical Society of West Wales. (1917). West Wales historical records. Annual magazine of the Historical Society of West Wales. Carmarthen: Allen County Public Library Genealogy Center, 138-139 or. (Noiz kontsultatua: 2024-12-18).
* ↑ (Ingelesez) «Talbot Gwynne» Notes and Queries 1917-07. 3 (70) Oxford Publishing Limited (argitaratze data: 1917), 364 or. (Noiz kontsultatua: 2024-12-18).
* 1 2 (Ingelesez) Bassett, Troy J. «Author: Josepha Heath Gulston» At the Circulating Library. A Database of Victorian Fiction, 1837–1901 2024-10-31 (Noiz kontsultatua: 2024-12-18).
* ↑ (Ingelesez) Shorter, Clement King. (1908). The Brontës; life and letters, being an attempt to present a full and final record of the lives of the three sisters, Charlotte, Emily and Anne Brontë from the biographies of Mrs. Gaskell and others, and from numerous hitherto unpublished MSS. and letters. New York: Hodder and Stoughton, 261 or. (Noiz kontsultatua: 2024-12-18).
* ↑ (Ingelesez) Szirotny, June Skye. «"The Terrible Possibilities of Crime": Gwendolen Harleth and Richard Singleton» English Language Notes 38 (4): 52-57. 2001-06-01 ISSN 0013-8282. (Noiz kontsultatua: 2024-12-18).
* 1 2 (Ingelesez) McGrath, Leslie. (1999). A handbook to the Osborne collection. Toronto: Children's Books History Society, 10 or. (Noiz kontsultatua: 2024-12-18).

## Kanpo estekak

* Datuak: Q64685726
# 1967ko Nafarroako Sari Nagusia

I. Nafarroako Sari Nagusia Nafarroa Garaian egindako txirrindulari lasterketa izan zen. 1967ko apirilaren 11n, asteartea, jokatu zen. Ekitaldi hau XXVI Espainiako errepideko mendiko txapelketa ere izan zen.
Ibilbidea 176 kilometroko luzera izan zuen eta bost mendate igo ziren: Lizarraga, Urbasa, Erreniega, Etxauri eta Lezaun.
Garailea Antonio Gómez del Moral andaluziarra izan zen, Lizarrako helmugara bakarrik heldu zelarik, bigarren sailkatua Ginés García Perán izan zen.

## Kanpo estekak

* 1967ko Nafarroako Sari Nagusia - Firstcycling.com
* Datuak: Q58537459
# 1967ko Andaluziako Itzulia

1967ko Andaluziako Itzulia txirrindularitza itzuli honen 14. edizioa izan zen. 1967ko otsailak 12 eta 19 artean ospatu zen, 8 etapatan banatutako 1077 kilometroko ibilbidea eginez, Malagan hasi eta amaituz.
50 txirrindularik parte hartu zuten 10 taldetan banatuta, eta 41ek amaitu zuten proba.
Garailea Ramon Mendiburu izan zen, eta, proba, batez beste, 33,305 kilometro orduko abiaduran bete zuen. Mendiko sailkapena Mariano Díazek irabazi zuen, eta taldekakoa Fagorrek.

## Sailkapen nagusia

| | Txirrindularia | Denbora |
| 1 | Ramón Mendiburu (EH) | 32o 10' 42" |
| 2 | Gabino Ereñozaga (EH) | + 2' 00" |
| 3 | José Antonio Momeñe (EH) | + 2' 57" |
| 4 | Juan Daniel Perera (ESP) | + |
| 5 | Willy Bocklant (BEL) | + |
| 6 | Jaume Alomar (ESP) | + |
| 7 | Jesus Isasi (EH) | + |
| 8 | Victor Van Schil (BEL) | + |
| 9 | Ginés García Perán (ESP) | + |
| 10 | Jesús Aranzabal (EH) | + |

## Kanpo estekak

* (Gaztelaniaz)El sitio de ciclismo
* Datuak: Q9094866
# Errealismo artistiko

Errealismo artistikoa esanahi desberdinak izan ditzakeen kontzeptua da: korronte idealisten eta erromantikoen aurreko erreakzio moduan sortu ziren arte-mugimendu batzuk izan daiteke, batetik; zentzu horretan XIX. mendean Frantzian Errealismo literarioa eta margolaritza errealista sortu ziren. Modu orokorrago batean, bestetik, jarrera estetiko bat definitzen du, arte eta errealitatea identifikatzeko joera, alegia; azken honen arabera arteak errealitatea imitatu nahi du. Azken zentzu horretan errealismoa une eta garai desberdinetan agertu da.

## Ezaugarriak

Errealismo artistikoak objetibitatea bilatzen du, ametsak eta fantasia baztertuz. Nolabait, egunerokotasuna exostismoaren gainetik kokatzen dute, arazo politikoak eta gizartekoak erakutsiz. Artista errealisten helburua errealitatea ahalik eta modu zehatzago erakustea da. Horretarako artistaren behaketa ezinbestekoa da. Ikuspuntu tekniko batetik, Erromantizismoarekin konparatuta, ez zituen aldaketa handiak ekarriko. Aldaketa gaien aldetik izango da. Errealitatea edertu gabe, artista errealistak garaiko gatazkak, lantegien esplotazioa, txirotasuna, bazterketa, gizartearen arazoak aurkeztuko ditu. Zentzu horretan garaiko benetako testigantzak izango dira lan hauek.

## Erreferentziak

* ↑ https://www.hiru.eus/eu/arte/la-pintura-realista

## Ikus, gainera

* Margolaritza errealista
* Literatura errealista
* Hagako Eskola
* Barbizongo eskola
* Errealismo platonikoa

## Kanpo estekak

* Datuak: Q10857409
* Multimedia: Realism / Q10857409
# Pedro Vilardebó

Pedro Vilardebó Vila, (Santa Eulàlia de Ronçana, 1953ko urriaren 16a - 2004ko urriaren 22a) txirrindulari kataluniarra izan zen, profesionala 1977tik 1981era

## Palmaresa

1974
* 5. Nafarroako Itzulian
1976
* Espainiako errepideko txirrindularitza txapelketa (amateur)
1977
* 2. Oroko Andre Maria Sarian
* 3. Masferrer garaikurran
* 4. Montjuïceko Igoeran
1978
* Meatze Haranetako Itzuliko etapa 1
* 3. Setmana Catalanan
* 7. Montjuïceko Igoeran
* 9. Nafarroako Sari Nagusian
1979
* 2. Kataluniako Voltan eta etapa 1
* 2. Montjuïceko Igoeran
* 3. Ordiziako Klasikan
1980
* 3. Udaberriko Klasikan
* 6. Euskal Herriko itzulian
* 9. Andaluziako itzulian

## Sailkapen orokorra Itzuli Handietan eta Munduko txapelketan

| Lasterketa | 1977 | 1978 | 1979 | 1980 | 1981 |
| Italiako Giroa | 58. | 76. | - | - | - |
| Frantziako Tourra | - | 40. | UT | - | - |
| Espainiako Vuelta | - | - | - | 18. | - |
| Munduko txapelketa | - | - | - | - | - |
—: ez zuen parte hartu
UT: utzi, ez zuen amaitu

## Kanpo estekak

* Pedro Vilardebó - ProCyclingStats
* Pedro Vilardebó - Sitiodeciclismo.net
* Datuak: Q11941078
# Bidebieta

Bidebieta izenak hurrengoei egin ahal dio erreferentzi:
* Mirakruz-Bidebieta Donostia udalerriko auzoa.
* Bidebieta (Basauri), Basauri udalerriko auzoa.
* Bidebieta-Basauri geltokia, Bilboko Renfeko aldirien sareko tren geltokia.
# Eleberri epistolar

Eleberri epistolarra eleberri genero literarioaren formetako bat da, narratibaren edo epikaren genero unibertsalekoa. Eleberri epistolar batean pertsonaien artean ez dago ez elkarrizketarik ez narraziorik, gutunak baizik. Kanpoko narratzaile bat egon daiteke, kartek kontatzen dutena ala ez. Nolanahi ere, protagonista, bakarra edo kolektiboa, fikziozkoa da, eta gutun bidez (epistola ere deitzen zaie), beste pertsona bati edo batzuei zuzentzen zaie. Pertsona horiek, era berean, harengana eta beste pertsonaia batzuengana jo dezakete, gorabeherak kontatzeko edo gutunen barruan elkarrizketak sartzeko, baina betiere beren irizpide edo ikuspegitik, beste pertsonaiena ez bezalakoa. Nahiz eta generoak aurrekari zaharrak izan, batez ere XVIII. mendean erabili zen, eta nabarmen geroago garatu zen.

## Adibide klasiko batzuk

* Luzio Anneo Seneka: Epistulae Morales ad Lucilium, euskaraz Luziliorentzako gutun moralak. (I. mendekoa).
* Montesquieu: Persiar gutunak. 1717.
* Johann Wolfgang von Goethe: Werther gaztearen arrangurak, 1774.
* Pierre Choderlos de Laclos: Harreman arriskutsuak. 1782.
* Jose Cadalso: Cartas marruecas. 1789. Eleberri baino, entsegua.
* Franz Kafka: Milenari gutunak. 1920-1923. Hau ez da nobela bat, benetako gutunen bilduma da.

## Kanpo estekak

* Datuak: Q465821
* Multimedia: Epistolary novels / Q465821
# Bidebietako parkea

Bidebietako parkea Gipuzkoako Donostia hiriburuko Mirakruz-Bidebieta barrutian dagoen Bidebieta auzoko parke bat da. Hiriaren ekialdean, Mendiola mendiaren magalean dago.
Parke hau oso hurbil dago Bidebietako auzoko kiroldegitik. Auzotarren laguntzaz diseinatu zen, eta, bertan, mundu osoko zuhaitz eta landareakikus daitezke. Gainera, haurrentzako jolas gune koloretsuak ditu. 5.500 metro karratu ditu.
Bidebietako parkeak frantses lorategiaren eredukoa du. Txikitxoek zein handiagoek jolas dezakete bertan. Txikienentzat betiko jolasak daude: zabuak, txirristak, tunelak, etxeak... Asko, gainera, txalupa edo hegazkin itxurakoak dira. Handiagoentzat, berriz, eskalatzeko pareta harri koskorrez betea, txirrista mugikorra, txingoa lurrean irudikatua eta twisterra.
Eta arratsalde pasa dabilenarentzat badira bi urmael eta, haien artean, bidexka erosoak. Nekatuz gero edo irakurri nahi izanez gero, non-nahi daude eserlekuak. Labanda eta erramu usain goxoa dago, gainera.

## Kanpo estekak

* Datuak: Q12255160
# Gwynn ap Gwilym

Gwynn ap Gwilym (Bangor, Gales 1955eko ekainaren 23a - 2016ko uztailaren 31) galestar poeta, idazle eta argitaratzailea izan zen.
Artzain anglikanoa izateaz gain Aberystwytheko Galesko Unibertsitateko irakaslea izan zen.

## Lanak

* Gwales (1983)
* Yr Ymyl Aur (1997)
* Dydd Oedd a Diwedd Iddo (2002)
* Cyfres o Esboniadau: Llyfr Deuteronomium (2002)
* Datuak: Q3402507
# Cuphophyllus colemannianus

Cuphophyllus colemannianus Hygrophoraceae familiako onddo espezie bat da. Arazorik gabe kontsumi daiteke.
Sinonimoak: Camarophyllus colemannianus, Hygrophorus subradiatus, Camarophyllus rickenii, Hygrocybe colemanniana.

## Deskribapena

Kapela: 3 eta 8 cm bitarteko diametrokoa, ganbila, ondoren zabaldu egiten da titi apur batekin, higrofanoa; marroi-gorrixka edo gris-marroi kolorekoa, lila antzekora edo hurraren kolorera aldatuz. Ertza ildaskatua izaten du.
Orriak: Dekurrenteak, zabalak, lodiak, zabal, zeharkako zain ugariren bidez elkarri lotuta eta zurixkak edo kapelaren kolore berekoak.
Orri Dekurrenteak: Hanka ukitzeaz gain, beherantz jarraitzen duten orriak.
Hanka: Lehenengo betea, gero barnehutsa, zilindrikoa, leuna, lehorra, zuria edo marroi-gorrixka tonuekin.
Haragia: Kapelaren kolore berekoa, usaingabea eta zapore meleka samarrekoa.
Etimologia: Cuphophyllus terminoa grekotik dator, kurbatura, konkor, esan nahi duen "kûpulos" hitzetik eta orritxoa, esan nahi duen "pyllon" hitzetik. Orritxo okertuekin. Colemannianus epitetoa pertsona izenetik dator.

## Jangarritasuna

Jangarri ona.

### Nahasketa arriskua

Camarophyllus hau erraz ezagutzen da, orriak zabal eta zeharkako zainez lotuta dituelako. Hygrocybe nitrata delakoak badu antz pixka bat, hau gris-marroi kolorekoa da eta lixiba usaina du.

## Sasoia eta lekua

Udazkenean. Leku belartsuetan, zelaietan, larreetan eta basoen ertzetan.

### Banaketa eremua

Ipar Amerika, Europa, Txina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 120 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 445 or. ISBN 84-282-0549-6X(T. 2). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 102 or. ISBN 84-282-0865-4..
* ↑ Cuphophyllus colemannianus: GBIF—the Global Biodiversity Information Facility.

## Kanpo estekak

* Datuak: Q1172710
* Multimedia: Cuphophyllus colemannianus / Q1172710
# Cuphophyllus flavipes

Cuphophyllus flavipes Hygrophoraceae familiako onddo espezie bat da. Jangarri gisa katalogatzen bada ere, ez du sukaldaritzan interesik.
Sinonimoak: Camarophyllus flavipes, Hygrocybe flavipes.

## Deskribapena

Kapela: Neurri txikikoa. 2 eta 4 cm bitarteko diametrokoa, kolore grisekoa, kolore moreko ñabardura argiekin, eta batzuetan tonu arrosa mateekin ere bai, hasietan kanpai itxurakoa, nahiz eta bere ohiko forma ganbila edo zapala izan. Eurite egoeran azal likatsu samarra, bestela lehor samarra, leuna, gutxi edo ildaskatu gabea.
Orriak: Gris-more kolore nahiko uniformekoak, oso zabal, orritxoak ditu tartekatuta, dekurrenteak eta oso lodiak den perretxiko txikirako.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Zilindrikoa eta kapelaren diametroa baino luzeagoa, gris zurbila edo krema kolorekoa, oinaren oinarria horitu egiten da, normalean kurbatua
Haragia: Grisaxka, mehea eta ez oso trinkoa. Ez du oso usain berezirik eta zaporea akreszentea.
Etimologia: Hygrophorus hitza grekotik dator, heze eta ekarri beharreko, "phoréo"-tik, hau da, hezetasuna bildu eta kontserbatzen duenetik.

## Jangarritasuna

Jangarria, baina ez da erabiltzen sukaldaritzan.

### Nahasketa arriskua

Salbuespena da more koloreko antzekoen artean; beraz, erraz identifikatzen da, eta, aldi berean, zaila da aurkitzea. Hygrocybe calyptriformis delakoak, kolore deigarriagoak ditu eta kapela koniko puntazorrotza.

## Sasoia eta lekua

Udazkenean agertzen da, beheko zelai eta larreetan, lur nitrofiloetan. Perretxiko hau ez da oso ohikoa, leku askotan ez da aipatzen, baina gure inguruan ohikoa da.

### Banaketa eremua

Kanariak, Islandia, Europa, Kaukasia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 102 or. ISBN 84-282-0865-4..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Cuphophyllus flavipes: GBIF—the Global Biodiversity Information Facility.

## Kanpo estekak

* Datuak: Q84334917
# Cuphophyllus fornicatus

Cuphophyllus fornicatus Hygrophoraceae familiako onddo espezie bat da. Ez da jangarria.
Sinonimoak: Camarophyllus fornicatus, Hygrocybe fornicata, Neohygrocybe fornicata, Porpoloma fornicata, Porpolomopsis fornicata, Dermolomopsis fornicata.

## Deskribapena

Kapela: 4 eta 8 cm bitarteko diametrokoa, ganbila edo konikoa, gero lautik deprimitura, ertz arraildua, gainazala glabroa edo haritsua, zurixka, zurbila edo arre-gris samarra erdian.
Orriak: Eskotatuak, zurixkak.
Orri eskotatuak: Oinera iritsi baino lehentxeago eskote txiki bat duten orriak
Hanka: 7 cm inguruko garaierakoa eta cm 1 inguruko lodierakoa, zurbila edo zuria.
Haragia: Zurixka, lur-usainarekin. Espora-jalkina zuria.
Etimologia: Hygrocybe terminoa grekotik dator eta kapela bustiarekin, esan nahi du

## Jangarritasuna

Ez da jangarria.

### Nahasketa arriskua

Tricholoma edo Dermoloma generoko espezie batzuekin nahas daiteke. Mikroskopikoak zalantza guztiak ezaba ditzake.

## Sasoia eta lekua

Udazkenean. Belardietan eta sastrakadietan.

### Banaketa eremua

Ameriketako Estatu Batuak, Kolonbia, Europa, Errusia, Kaukasia, Islandia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 112 or. ISBN 84-282-0865-4..
* ↑ Cuphophyllus fornicatus: GBIF—the Global Biodiversity Information Facility.

## Kanpo estekak

* Datuak: Q51993990
* Multimedia: Cuphophyllus fornicatus / Q51993990
# Cuphophyllus lacmus

Cuphophyllus lacmus Hygrophoraceae familiako onddo espezie bat da. Nahiko jangarri ona, kalitate gehiegirik gabea.
Sinonimoak: Hygrophorus subradiatus subsp. lacmus, Hygrophorus lacmus, Camarophyllus subradiatus subsp. lacmus, Hygrophorus subradiatus var. lacmus, Camarophyllus lacmus, Hygrocybe lacmus.

## Deskribapena

Kapela: 2 eta 5 cm bitarteko diametrokoa, lehenik ganbil-kanpai itxurakoa, gero ganbila, gris-morea, arrosa-morea edo gris-arrosakara kolorekoa.
Orriak: Lodiak, zabal, tartekatutako orritxo txikiekin, dekurrenteak, arrosa-grisaxkak edo gris-more kolorekoak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Lodia, kurbatua, oinarrirantz loditua, kapelaren kolorekoa baino pixka bat zurbilagoa.
Haragia: Zurixka edo zertxobait grisaxka, usain eta zapore nabarmenik gabea.
Etimologia: Cuphophyllus terminoa grekotik dator, kurbatura, konkor, esan nahi duen "kûpulos" hitzetik eta orritxoa, esan nahi duen "pyllon" hitzetik. Orritxo okertuekin. Lacmus epitetoa berriz latin berantiarretik dator, gris-more kolorea, esan nahi duen "lacmus" hitzetik.

## Jangarritasuna

Jangarria.

### Nahasketa arriskua

Nahasteko zaila den espeziea da. Honen kolore morexka ez da ohikoa Hygrophorus generoan. Hygrocybe calyptraeformis antzeko kolorekoa da, baina honek kapela koniko puntazorrotza du, ez dago nahasterik.

## Sasoia eta lekua

Udazkenean larreetan, ez da oso ohikoa.

### Banaketa eremua

Europa, Ipar Amerika, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 119 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 393 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 102 or. ISBN 84-282-0865-4..
* ↑ Cuphophyllus lacmus: GBIF—the Global Biodiversity Information Facility.

## Kanpo estekak

* Datuak: Q81797819
# Mary Davies (poeta)

Mary Davies (Porthmadog, 1846ko urriaren 17a – ibidem, 1882ko urriaren 8a), Mair Eifion izengoitiaz ere ezaguna, galestar poeta izan zen, galesez idatzi zuena.

## Bizitza

Mary Davies 1846ko urriaren 17an jaio zen Porthmadogen, Iparraldeko Galesen, eta han bizitza gehiena eman zuen. Lewis Davies kapitainaren eta haren emazte Jenneten alaba zaharrena zen. Haren gurasoek Tregunter Arms izeneko pub bat kudeatu zuten Porthmadogen. Eraikin hori jada pub bat ez den arren, existitzen jarraitzen du eta monumentu arkitektonikoa da.
William Rees (Gwilym Hiraethog) idazlearen alabak mantentzen zuen eskola pribatu batean ikasi zuen Daviesek. Gaztetatik erakutsi zuen poesia idazteko talentua. Heziketa poetikoa John Williams (Ioan Madog) eta William Ambrose (Emrys) poeten eskutik jaso zuen. Lehen idazlanak Y Dysgedydd aldizkarian argitaratu zituen, 1853-1873 bitartean William Ambrosek eta John Williamsek zuzendu zutena. Garaiko hartako galestar emakume poeta askok ez bezala, ez zuen emakumeentzako aldizkarietan kolaboratu. Aldizkari horiek garrantzi handia ematen zioten neurritasunari, eta Maryk ez zuen harrera onik jasotzen, amari puba kudeatzen laguntzen baitzion.
Poema eta saiakerengatik tokiko mailako sariak irabazten hasi zenean, Gorsedd elkartean onartu zuten 1875eko Pwllheliko Eisteddfod Nazionalean.
Mary Davies ez zen inoiz ezkondu eta 1882ko urriaren 8an hil zen Porthmadogen. Soarren lurperatu zuten, Talsarnau herritik gertu. Handik gutxira, William Robertsek haren poemak argitaratu zituen Blodeu Eifion, sef Gwaith Barddonol Mair Eifion izenburupean.

## Erreferentziak

* 1 2 3 4 (Ingelesez) Lewis, Idwal. «Davies, Mary» Dictionary of Welsh Biography (National Library of Wales) (Noiz kontsultatua: 2024-12-18).
* ↑ (Ingelesez) «A Grade II Listed Building in Porthmadog, Gwynedd» British Listed Buildings (Noiz kontsultatua: 2024-12-18).
* ↑ (Galeseraz) «Davies, Mary (Mair Eifion)» «Cymru Cyfrol» Cylchgronau Cymru 54: 83. 1918 (Noiz kontsultatua: 2024-12-18).
* ↑ (Ingelesez) Aaron, Jane. (2010). Nineteenth-Century Women's Writing in Wales, Nation, Gender, Identity. Gwasg Prifysgol Cymru ISBN 9780708320600..
* 1 2 (Ingelesez) Griffiths, Griffith Milwyn. «Roberts, William (Gwilym Eryri; 1844–1895?)» Dictionary of Welsh Biography (National Library of Wales) (Noiz kontsultatua: 2024-12-18).